Komisia územného plánovania, životného prostredia a dopravy Miestneho zastupiteľstva
Mestskej časti Bratislava – Ružinov

Zápisnica č. 4/2012
zo zasadnutia Komisie územného plánovania, životného prostredia a dopravy konaného dňa 
21.3.2012
 
Prítomní: podľa priloženej prezenčnej listiny

Program: 

1.	Vstavba do podkrovia Niťová – nedokončená stavba
2.	Informácia o vydaných stavebných povoleniach od 1.1.2011 pre stavby nad 10 NP	
3.	,,Bioenergetické centrum“ a ,,Centrum zhodnocovania odpadov“ Vlčie hrdlo-  informácia o zámere 
4.	,,Bioenergetický komplex“ Vlčie hrdlo – informácia o  zámere 				
5.	Nadstavba bytového domu Trenčianska 37 
6.	Preložka cesty II/572 – Predĺženie Galvániho ulice pri letisku – informácia
7.	Rôzne

K bodu 1. 
Komisia územného plánovania, životného prostredia a dopravy žiada stavebný úrad aby vykonal štátny stavebný dohľad a podnikol všetky kroky k tomu, aby bol odstránený súčasný nevyhovujúci stav. Komisia žiada informáciu o výsledku ŠSD v termíne ihneď po jeho dokončení.

K bodu 2.
Komisia územného plánovania, životného prostredia a dopravy berie predkladanú informáciu na vedomie. 

K bodu 3.
Komisia územného plánovania, životného prostredia a dopravy berie predkladanú informáciu o zámere na vedomie a vzhľadom k tomu, že sa jedná o činnosť situovanú v chránenej vodohospodárskej oblasti Žitný ostrov, žiada o posúdenie zámeru v zmysle § 31 zákona 24/2006 o posudzovaní vplyvov na životné prostredie – vypracovanie správy o hodnotení vplyvov navrhovanej činnosti na životné prostredie.

K bodu 4.
Komisia územného plánovania, životného prostredia a dopravy berie predkladanú informáciu o zámere na vedomie a vzhľadom k tomu, že sa jedná o činnosť lokalizovanú v chránenej vodohospodárskej oblasti, žiada o posúdenie zámeru v zmysle zákona 24/2006 o posudzovaní vplyvov na životné prostredie.

K bodu 5.
Komisia územného plánovania, životného prostredia a dopravy súhlasí s architektonickou štúdiou za podmienky, že nadstavba bytového domu Trenčianska 37 bude vonkajšími rozmermi a architektonickým výrazom zhodná s nadstavbou bytového domu Trenčianska 39. Výzor stavby nesmie byť narušený žiadnymi inými prvkami, ktoré neboli súčasťou prestavby a nadstavby bytového domu Trenčianska 39.
Komisia územného plánovania, životného prostredia a dopravy sa stotožňuje s vyjadrením Hlavného mesta SR Bratislavy č. MAGS ORM 55651/08-343457 zo dňa 27.3.2009, aby sa pri prípadných ďalších povoleniach nadstavieb bytových domov na Trenčianskej ulici (Bellušove domy) sa aj susedné objekty realizovali touto formou, aby sa tak zachoval jednotný charakter nadstavieb v uličnom pohľade.  

K bodu 6.
Bod bol stiahnutý zo zasadnutia komisie z dôvodu neúčasti predkladateľa.

K bodu Rôzne
•	Komisia územného plánovania, životného prostredia a dopravy žiada referát územného plánovania, aby pravidelne informoval členov komisie o investičných zámeroch v mestskej časti a stavebný úrad o žiadostiach doručených na mestskú časť pre všetky stavby okrem rodinných domov.
•	Komisia odporúča starostovi preskúmať interným šetrením predmetnú vec ,,Stavba bytového domu Na Križovatkách" po obdržaní písomného podania p. Nemčekovej. Po skončení zasadnutia komisie bol zistený nesúlad medzi kópiami dokumentácie – Rozhodnutie pod. č. ZPO/2007/05838-8/MOD-MIA/BA-II vydané Obvodným úradom životného prostredia v Bratislave zo dňa 30.11.2007 poskytnutými p. Nemčekovou a dokumentáciou referátu životného prostredia a verejno-prospešných služieb, ktorý  ju obdržal pri svedeckej výpovedi zo štátnej polície. 

 
 
 							  Mgr. Boris Cehlárik	v.r.
                                                                                                           predseda komisie

 

Zapísala: Mgr. A. Szökeová
v Bratislave 22.3.2012